סאם קר

סמנתה מיי "סאם" קר (באנגלית: Samantha May "Sam" Kerr; נולדה ב־10 בספטמבר 1993), בעלת מדליית מסדר אוסטרליה, היא כדורגלנית אוסטרלית המשחקת בעמדת החלוצה בצ'לסי שבסופר ליג האנגלית ומשמשת גם קפטנית נבחרת אוסטרליה ("המטילדות"). זכתה בתארים קבוצתיים ואישיים רבים, כולל שבע פעמים מלכת השערים בארבע קבוצות שונות ובשלוש ליגות ביבשות שונות, ונחשבת לאחת השחקניות הטובות בעולם. קר היא מלכת השערים של פרת' גלורי ושל סקיי בלו, וסגנית מלכת השערים של צ'לסי. קר החלה את קריירת הבוגרות שלה ב-2008 בגיל 15 באוסטרליה. משנת 2013 ועד 2019 שיחקה בליגה האמריקאית הבכירה בארצות הברית ובליגה האוסטרלית במקביל. ליגות אלו משוחקות בתקופה אחרת בשנה כך שהתאפשר לה לשחק לאורך כל השנה (כשליגה אחת משוחקת השנייה נמצאת בפגרה). בתקופה זו זכתה 5 פעמים ב"נעל הזהב" בשתי הליגות כמי שהבקיעה הכי הרבה שערים בעונה. בנוסף זכתה בתארים אישיים רבים אחרים ככדורגלנית מצטיינת. ב-13 בנובמבר 2019 חתמה על חוזה לשתיים וחצי עונות בצ'לסי מליגת העל האנגלית תמורת שכר של כשני מיליון דולרים. בעונת 2020/2021 הייתה אחת משחקניות המפתח של הקבוצה ושותפה בזכייה בטרבל וסגנות בליגת האלופות. בנוסף זכתה בתואר "נעל הזהב" כמי שהבקיעה הכי הרבה שערים בעונה זו באנגליה. גם בעונת 2021/2022 זכתה עם צ'לסי בדאבל והייתה מלכת השערים בליגה האנגלית. בעונת 2022/2023 השלימה עם צ'לסי דאבל שלישי ברציפות. הופעת הבכורה של קר בנבחרת הייתה בגיל 15 במסגרת משחק ידידות מול נבחרת איטליה בפברואר 2009 ואת שער הבכורה שלה בנבחרת כבשה בגיל 16 במשחק הגמר של אליפות אסיה בכדורגל נשים מול צפון קוריאה. קר שיחקה במונדיאל 2011 כשהייתה בת 17 בלבד ולקחה חלק גם בטורנירי גביע העולם בשנים 2015 ו-2019 כשבאחרון אף הבקיעה 5 שערים ובכך הפכה לשחקנית שהבקיעה הכי הרבה שערים בכל הזמנים בנבחרת האוסטרלית. בנוסף השתתפה עם הנבחרת במשחקים האולימפיים בריו דה ז'ניירו 2016 ובמשחקים האולימפיים בטוקיו 2020 בהם הגיעה עם הנבחרת למקום הרביעי. במהלך השנים הופיעה בסרטים תיעודיים על שחקניות הנבחרת האוסטרלית ועל שחקניות כדורגל אוסטרליות בינלאומיות שמשחקות מחוץ לאוסטרליה. ב-2016 הוכנסה דמותה עם שחקניות נבחרת אוסטרליה למשחק פיפ"א 16. ב-2022 נבחרה קר להופיע על עטיפת המשחק פיפ"א 23 והייתה לשחקנית הראשונה שמופיעה על הגרסה הבינלאומית של המשחק. סידני אליפות הליגה האוסטרלית: 2012/2013 פרת' גלורי אליפות הליגה האוסטרלית: 2014 ניו-יורק פלאש המערבית מגן הליגה האמריקאית (אלופת העונה הסדירה): 2013 צ'לסי אליפות הסופר ליג: 2019/2020, 2020/2021, 2021/2022, 2022/2023 גביע ה-FA לנשים: 2020/2021, 2021/2022, 2022/2023 גביע הליגה: 2019/2020, 2020/2021 מגן הקהילה: 2020 2009 - אליפות דרום מזרח אסיה לנערות עד גיל 16 2010 - אליפות אסיה בכדורגל נשים 2017 - טורניר האומות בכדורגל נשים 2019 - גביע האומות בכדורגל נשים במהלך השנים זכתה בתארים אישיים רבים בליגה האוסטרלית, בליגה האמריקאית ובליגה האנגלית. בין הבולטים שבהם: מלכת השערים בליגה האוסטרלית 2017/18 ו-2018/19 מלכת השערים בליגה האמריקאית 2017, 2018 ו-2019 השחקנית הטובה ביותר בליגה האמריקאית 2017 ו-2019 מלכת השערים בליגה האנגלית 2020/2021 ו-2021/2022 OAM מדליית מסדר אוסטרליה 2022 נבחרה על ידי גופים שונים לשחקנית הטובה בליגות בהן שיחקה ובעולם בין השנים 2013 ל-2022 מדיה וקבצים בנושא סאם קר בוויקישיתוף סאם קר, ברשת החברתית אקס (טוויטר) סאם קר, ברשת החברתית אינסטגרם סאם קר, באתר Soccerdonna (בגרמנית) סאם קר, באתר Soccerway סאם קר, באתר WorldFootball.net סאם קר, באתר FootballDatabase.eu ליאור ברטל, ‏שחקנית הכדורגל מאוסטרליה שהפכה השנה לכוכבת הגדולה בעולם, באתר דבר העובדים בארץ ישראל, 25 במרץ 2018 8 הכדורגלניות המרוויחות בעולם, באתר המדד, 6 ביוני 2019 ליאור ברטל, ‏כוכבת הכדורגל האוסטרלית שצמחה בנבחרת הבנים בפוטבול: סיפורה של סאם קר, באתר דבר העובדים בארץ ישראל, 22 ביוני 2019 אורי בן-נון, בגלל החלטה אחת: השחקנית שהפכה לסמל של אומה שלמה, באתר ynet, 4 באוגוסט 2023 ליאור ברטל, ‏סאם קר, אחת משחקניות הכדורגל הטובות בעולם, חתמה בקבוצת הנשים של צ'לסי, באתר דבר העובדים בארץ ישראל, 13 בנובמבר 2019 יאיר קטן, צ'לסי מצאה מכונת שערים | יורוטריפ, באתר ynet, 11 בפברואר 2022 דביר רשף, הגיימרים בהלם: מהפכת הנשים הגיעה גם למשחק הכדורגל הפופולרי בעולם, באתר ynet, 22 ביולי 2022